|  |
| --- |
| Ministru kabineta rīkojums Nr. 972 Rīgā 2021. gada 21. decembrī (prot. Nr. 81 20. §) |

**Par nacionālās sporta bāzes statusa piešķiršanu sporta bāzei** **"Arēna Rīga"**

1. Ministru kabinets (adrese – Brīvības bulvāris 36, Rīga, LV-1520) ir izskatījis sabiedrības ar ierobežotu atbildību "Arēna Rīga" (adrese – Rīga, Skanstes iela 21, LV-1013, reģistrācijas Nr. 40003724100) 2020. gada 18. marta (papildināts 2020. gada 6. maijā, 2020. gada 19. augustā un 2021. gada 17. maijā) iesniegumu par nacionālās sporta bāzes statusa piešķiršanu sporta bāzei "Arēna Rīga".

2. Pēc šā rīkojuma 1. punktā minētā iesnieguma izskatīšanas Ministru kabinets konstatē:

2.1. sporta bāze "Arēna Rīga" sastāv no:

2.1.1. nekustamā īpašuma (nekustamā īpašuma kadastra Nr. 0100 024 2103) – zemes vienības (zemes vienības kadastra apzīmējums 0100 024 2103) 5,8885 ha platībā un būves (būves kadastra apzīmējums 0100 024 2103 001) – daudzfunkcionālās halles – Skanstes ielā 21, Rīgā, kas ierakstīts Rīgas pilsētas zemesgrāmatas nodalījumā Nr. 100000105814 uz sabiedrības ar ierobežotu atbildību "Arēna Rīga" vārda;

2.1.2. četrām būvēm (būvju kadastra apzīmējumi 01000242103006, 01000242103007, 01000242103008 un 01000242103009) (autostāvvietas), kas saskaņā ar Nekustamā īpašuma valsts kadastra informācijas sistēmas datiem ir sabiedrības ar ierobežotu atbildību "Arēna Rīga" lietojumā;

2.2. saskaņā ar likuma "Par nacionālās sporta bāzes statusu" 6. panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu sporta bāzei "Arēna Rīga" iesniegts atbilstoši Ministru kabineta 2009. gada 18. augusta noteikumiem Nr. 940 "Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību";

2.3. sabiedrība ar ierobežotu atbildību "Arēna Rīga" saskaņā ar likuma "Par nacionālās sporta bāzes statusu" 6. panta pirmo daļu 2020. gada 18. martā (papildināts 2020. gada 6. maijā un 2020. gada 7. augustā) ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina sporta bāzes "Arēna Rīga" atbilstību likuma "Par nacionālās sporta bāzes statusu" 5. pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma "Par nacionālās sporta bāzes statusu" 6. panta 3.1 daļu Latvijas Nacionālā sporta padome 2020. gada 3. decembra sēdē
(prot. Nr. 3 7. § 7.2. apakšpunkts) ir sniegusi atzinumu, ka sporta bāze "Arēna Rīga" atbilst likuma 5. pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma "Par nacionālās sporta bāzes statusu" 6. panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

3. Ievērojot minētos apsvērumus un pamatojoties uz likuma "Par nacionālās sporta bāzes statusu" 5. panta pirmo daļu, 6. panta pirmo, 3.1un ceturto daļu, Ministru kabinets nolemj sporta bāzei "Arēna Rīga" piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76. panta otro daļu, 188. panta otro daļu un 189. panta pirmo daļu var pārsūdzēt Administratīvajā rajona tiesā mēneša laikā no šā rīkojuma spēkā stāšanās dienas.

|  |  |  |  |  |  |  |
| --- | --- | --- | --- | --- | --- | --- |
|

|  |  |  |
| --- | --- | --- |
| Ministru prezidents  | (paraksts\*)  | A. K. Kariņš |
| Izglītības un zinātnes ministre  | (paraksts\*\*)  | A. Muižniece |

\* Dokuments ir parakstīts ar drošu elektronisko parakstu\*\* Dokuments ir parakstīts ar TAP portāla elektroniskās parakstīšanas rīku |